

**Oda e Stomatologëve të Kosovës**

**Stomatološka Komora Kosova ● Dental Chamber of Kosovo**

Oda e Stomatologëve të Kosovës në vazhdën e aktiviteteve të saj, në lidhje me përkrahjen, zhvillimin e kapaciteteve shkencore vendore dhe me qëllim të stimulimit si dhe promovimit të shkencës të realizuar nga anëtarët e saj që janë vlerësuar dhe botuar në revistat prestigjioze kredibile me impakt ndërkombëtar shpall:

**KONKURS**

**(PËR PËRKRAHJE FINANCIARE TË PUNIMEVE SHKENCORE)**

Oda e Stomatologëve të Kosovës i bënë thirrje stomatologëve kosovarë të konkurojnë për përkrahje financiare të punimeve shkencore, të publikuara përgjatë vitit 2021. Pesë (5) punimet e përzgjedhura sipas kritereve të poshtëshënuara do të përfitojnë shumën në vlerë prej 500.00 € (euro).

# Kushtet dhe procedurat

**Kriteret obligative të pranimit janë:**

* Autori duhet të jetë anëtar i Odës së Stomatologëve të Kosovës;
* Të jetë autor i parë i punimit shkencor;
* Periudha kohore e publikimit të punimit duhet të jetë përgjatë vitit 2021.

# Kriteret selektive të pranimit llogariten me sa vijon:

1. Origjina e punimit:
	1. Kosovë vlerësohet me **4 pikë**
	2. Jashtë Kosovës vlerësohet me **2 pikë**
2. Lloji i punimit:
	1. Research Article, Original Article, Review, Meta-analysis vlerësohen me **8 pikë**
	2. Case report vlerësohet me **4 pikë**
	3. Tjera *(correspodence, letter to the editor, short communication)* vlerësohen me **2 pikë**
3. Botuar vetëm në revistat e indeksuara në Web of Science ose Scopus me *Impakt Faktorin së paku 1* të revistës.
4. Punimet e publikuara në revista të dyshimta të përcaktuara me rregulloren në fuqi të Universitetit të Prishtinës ”Hasan Prishtina” nuk do të mirren në konsideratë.

**Mënyra e vlerësimit:** Totali i pikëve do të llogaritet përmes grumbullimit të pikëve totale sipas kriterve obligative dhe selektive të lartë përmendura.

***Koment shtesë:***

Nëse në fund të listës së kandidatëve të përzgjedhur rezulton më tepër se një kandidat me pikë të njejta, atëherë shuma e dedikuar ndahet në përpjestim të barabartë me numrin e kandidatëve.

Një kandidat ka të drejtë aplikimi me vetëm një punim.

Për të aplikuar, të interesuarit duhet të dërgojnë:

(I). Formularin për aplikim (e gjeni të bashkangjitur) dhe (II). Punimin me të cilin aplikoni.

Dokumentet mund të dërgohen pëmes email adresës zyrtare të Odës: info@osk-ks.org duke shënuar në subjekt që jeni duke i’u përgjigjur konkursit publik për përkahje financiare të punimit shkencor. Të njejtat mund t’i dorëzoni në kopje fizike pranë zyreve të OSK-së, Ulpiana, rr. Mark Dizdari (përballë Rrethit të Spitalit) D 7, Hyrja II, nr. 6, 10000 Prishtinë,
Afati për konkurim është i hapur nga data: 16 maj shkurt 2022 deri 01 qershor 2022 në ora 14:00.

*Për sqarime dhe pyetje në lidhje me konkurimin ju lutemi drejtohuni pranë zyrës së OSK-së: info@osk-ks.org apo kontaktoni në numrin e telefonit* +383 45 240 588.